
Čuo sam od nekoliko imama da izlazi iz islama punoljetni muškarac koji izostavi dvije ili tri džume. Pročitao sam ovaj ***[hadis](https://pitajucene.com/search/Hadis/questions/ "Pretraži pitanja o hadisima")***: “Ko, neopravdano, tri put zaredom, propusti džuma-namaz, Allah će mu zapečatiti srce!” Šta se zapravo dogodi s čovjekom kad mu Uzvišeni Allah zapečati srce? I prestaje li biti musliman onaj ko izostavi nekoliko džuma?


* 
* 
* 
* 
* 
* 
* 

 
Da li prestaje biti musliman onaj ko propusti nekoliko džuma namaza?

Pitanje izostavljanja namaza jedno je od značajnih pitanja u islamu. Onaj ko obavlja ***[namaz](https://pitajucene.com/search/Namaz/questions/ "Pretraži pitanja o namazu")*** treba se nadati Božijoj milosti. A onaj ko ne obavlja namaz prekinuo je vezu s Allahom, džellešanuhu, i posljedice će sam snositi; Allahu to šta on čini neće nimalo nauditi. Džuma-namaz stroga je dužnost svakog muslimana, i onaj ko izostavlja ovaj namaz smatra se velikim grešnikom (neki učenjaci, dokazujući to Poslanikovim, ﷺ, hadisima, kažu da je onaj ko ne klanja izašao izvan okvira islama).  

***[Hadis](https://pitajucene.com/search/Hadis/questions/ "Pretraži pitanja o hadisima")*** koji ste naveli: *“Ko, neopravdano, tri put zaredom, propusti džuma-namaz, Allah će mu zapečatiti srce!”* zabilježili su Ebu Davud, Et-Tirmizi i En-Nesai, i on je, prema šejhu El-Albaniju, prihvatljiv. Znano je da hadisi jedni druge objašnjavaju, pa imamo drugi hadis u kojem stoji: *“Ko, neopravdano, tri put zaredom, propusti džuma-namaz, bit će upisan u kategoriju dvoličnjakâ!”* (Et-Taberani; ovaj je hadis prihvatio muhadis ovog vremena šejh El-Albani). Ibn Abbas, radijallahu anhu, govorio je: “Ko izostavi tri džume zaredom, takav je odbacio ***[islam](https://pitajucene.com/search/islam/questions/ "Pretraži pitanja o Islamu")*** za leđa svoja!” (Ebu Ja‘la)  

U vezi sa značenjem hadisa: *“…Allah će mu zapečatiti srce”*, tu je objašnjenje imama El-Munavija: “…i ove Poslanikove, ﷺ, riječi znače da će Uzvišeni Allah učiniti da srce tog čovjeka prekrije koprena, pa će mu uskratiti Svoju dobrotu, dati da u njemu prevlada neznanje, osorost i bezosjećajnost, ili će učiniti da u njegovu srcu bude licemjerstvo” (Fejdul-Kadir). A Allah najbolje zna.  

Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


